Growth/Newsletters/24/hu

Növekedés csapat hírlevél #24
 Üdvözlünk a Növekedés csapat huszonnegyedik hírlevelében!



Újoncélmény-projektek
A Növekedés csapat összefogott más WMF-csapatokkal számos kísérlet lefolytatására a regisztrációk növelése és az új szerkesztők megtartása érdekében. Négy kísérlet eredményei elérhetővé váltak:


 * Köszönetlapok és -bannerek - Adományozók ösztönzése a regisztrációra köszönetlapokkal és -bannerekkel.
 * Marketingkísérlet - Wikin belüli és kívüli hirdetések annak felmérésére, hogy ezek hogyan befolyásolják a fiókaktivációt.
 * „Kép hozzáadása” GLAM-események - A „kép hozzáadása” eszközre koncentráló GLAM-események rendezése
 * Üdvözlő e-mailek - Kísérlet üdvözlő e-mailek küldésére újonnan létrehozott fiókoknak.



Új szerkesztők feladatai

 * Számos közösség javasolta a „hivatkozás hozzáadása” funkció fejlesztését az alulhivatkozott szócikkek előre sorolásával. A kísérleti wikijeinken telepítettük ezt a módosítást. Át fogjuk nézni az adatokat, és visszajelzést fogunk gyűjteni, mielőtt további wikikre telepítenénk.
 * A „hivatkozás hozzáadása” funkció telepítése az összes Wikipédiára továbbra is folyamatban van. A javasolt hivatkozások egy előrejelzési modellt használnak, amit tanítani kell. A telepítések azután fognak folytatódni, hogy az összes modell tanítását befejeztük.

Mentorálás

 * Ha valaki mentornak akar jelentkezni, mostantól értesítést kap, ha nem felel meg a megadott kritériumoknak.
 * A workshopok rendezői kérték, hogy a résztvevők automatikusan hozzájuk legyenek rendelve. Februártól használható lesz egy URL-paraméter. Ezáltal a szervezők az esemény után is folytathatják a résztvevők mentorálását.
 * Gondolkodtál már azon, hogy segítsd a wikid új szerkesztőit azáltal, hogy jelentkezel mentornak?
 * Látogasd meg a Special:MentorDashboard lapot a mentorrá válás feltételeinek ellenőrzéséhez és a jelentkezéshez.
 * Ha a wikiden nincs engedélyezve a mentorálás, fontold meg a beállítását. A Növekedés csapat szükség szerint javaslatokat és segítséget nyújt. Please ping Trizek (WMF) for assistance.



Egyéb hírek

 * A speciális lapok listáján a Növekedés csapat eszközeinek mostantól külön szakaszuk van.
 * A hírlevélnek mostantól új menetrendje van: évente hatszor, januárban, márciusban, májusban, júliusban, szeptemberben és novemberben jelenik meg.

Fordítások

 * Hírlevelek fordítása: Szükségünk van olyanokra, akik lefordítják ezt a hírlevelet. Ha érdekel, és tudsz angolról fordítani, add hozzá a nevedet ehhez a listához, hogy értesítést kapj a vitalapodon, amikor a hírlevél fordításra kész.
 * Felületfordítás: A felhasználói felület fordításával vagy a meglévő fordítások átnézésével is segíthetsz, hogy inkluzívabbak legyenek. A felületfordítás a translatewiki.net-en történik.

 A Növekedés csapat hírlevelét összeállította a Növekedés csapat és kézbesítette egy bot • Visszajelzés • Fel- vagy leiratkozás• Fordítás  